ລັດຖະບານ ແລະບໍລິສັດຕ່າງໆ ຂອງ ສຫລ ສະໜັບສະໜູນ ການແຕ່ງງານ ລະຫວ່າງ ຄົນເພດດຽວກັນ 
ກະຊວງຍຸຕິທຳ ແລະບໍລິສັດຕ່າງໆ ຂອງສະຫະລັດ ຍື່ນເອກກະສານ ຕໍ່ສານສູງສູດ ສຫລ ສະໜັບສະໜູນ ການແຕ່ງງານ ລະຫວ່າງຄົນເພດດຽວກັນ.
ກະຊວງຍຸຕິທຳສະຫະລັດ ພ້ອມດ້ວຍ 300 ກວ່າບໍລິສັດ ໄດ້ພາ ກັນຍືນຂໍ້ສະເໜີທາງກົດໝາຍຕໍ່ສານສູງສຸດເພື່ອສະໜັບສະໜູນ ການແຕ່ງງານຂອງຄົນເພດດຽວ ກັນ ບໍລິສັດ Apple, Google, Johnson and Johnson, ແລະ Goldman Sachs ແມ່ນສວນນຶ່ງຂອງບັນດາບໍລິສັດ ທີ່ໄດ້ເຂົ້າ ຮ່ວມກັບລັດຖະບານເພື່ອຮ້ອງຂໍໃຫ້ສານສູງສຸດຕັດສິນວ່າ ລັດ ຕ່າງໆບໍ່ສາມາດຫ້າມການແຕ່ງງານຂອງ ຄົນເພດດຽວໄດ້ ອີກຫລາຍຮ້ອຍກຸ່ມການຈັດຕັ້ງ ແລະສ່ວນບຸກຄົນ ຍັງໄດ້ຍື່ນໃນ ອັນທີ່ຮູ້ກັນວ່າເອກກະສານທາງກົດໝາຍ ທີ່ເປັນເພື່ອນມິດຂອງ ສານ ຮວມທັງກຸ່ມສາສະໜາ ບັນດາອົງການ ທີ່ໃຫ້ການສະໜັບສະໜູນຕ່າງໆ ແລະພວກ ນັກການເມືອງ ອົງການປຸກລະດົມເພື່ອສິດທິມະນຸດຊຶ່ງເປັນກຸ່ມປົກປ້ອງສິດທິຂອງພວກ ຮັກຮ່ວມເພດ ໄດ້ນຳສະເໜີ ເອກກະສານ ທີ່ມີຫລາຍກວ່າ 200,000 ລາຍເຊັນ ເພື່ອໃຫ້ ການສະໜັບສະໜູນ ຕໍ່ຄວາມສະເໝີພາບໃນການແຕ່ງງານຂອງຄົນເພດດຽວກັນໃນທົ່ວ ປະເທດ ຮອງປະທານາທິບໍດີສະຫະລັດ ທ່ານ Joe Biden ໄດ້ສັນລະເສີນບັນດາຜູ້ສະ ໜັບສະໜູນ ຂອງກຸ່ມດັ່ງກ່າວ ທີ່ນະຄອນຫລວງວໍຊິງຕັນ ໃນວັນສຸກວານນີ້ ທີ່ ເຕັມໃຈຈະປະເຊີນໜ້າ ກັບຄວາມອະຄະຕິຫຼືລຳອຽງດັ່ງກ່າວ ທ່ານກ່າວວ່າ “ບ່ອນໃດທີ່ມີຄວາມກ້າຫານ ຢາກໃດ້ ແລະໝາຍໝັ້ນ ບ່ອນນັ້ນມີໂອກາດ ບ່ອນໃດທີ່ມີຄວາມເຕັມໃຈທີ່ຈະປະເຊີນໜ້າໂດຍກົງກັບຄວາມລຳອຽງ ຄວາມດື້ດ້ານ ຢ້ານພວກຮັກຮ່ວມເພດ ບ່ອນນັ້ນກໍຈະສາມາດປະສົບຜົນສຳເລັດ ເພາະວ່າ ຂ້າພະເຈົ້າ ເຊື່ອວ່າ ຫລັງຈາກຫລາຍໆປີທີ່ຜ່ານມາ ຢູ່ບົນພື້ນຖານ ຢູ່ບົນຮາກເຫງົ້າຂອງເຂົາເຈົ້າ ຊາວອາເມຣິກັນຕ້ອງການຢາກເຮັດ ໃນສິ່ງທີ່ຖືກ ຕ້ອງ ” ສານສູງສຸດ ມີກຳນົດທີ່ຈະຮັບຟັງການໂຕ້ຖຽງໃນວັນທີ 28 ເດືອນເມສາ ໃນສີ່ຄະດີ ກ່ຽວ ກັບການຫ້າມຂອງລັດ ບໍ່ໃຫ້ມີການແຕ່ງງານ ຂອງຄົນເພດດຽວກັນ ພວກຄັດຄ້ານການ ແຕ່ງງານຂອງຄົນເພດດຽວກັນ ຍັງບໍ່ມີກຳນົດຍືນຂໍ້ສະເໜີທີ່ ສະໜັບສະໜຸນສານຂອງ ເຂົາເຈົ້າ ຈົນຮອດທ້າຍເດືອນມີນານີ້ ປັດຈຸບັນນີ້ມີຢູ່ 37 ລັດ ທີ່ພວກຄົນເພດດຽວກັນສາມາດແຕ່ງງານໄດ້ ຊຶ່ງເປັນການປ່ຽນ ແຫງທີ່ສຳຄັນຈາກເມື່ອສິບປີກ່ອນ ໃນປີ 2003 ບໍ່ມີລັດໃດທີ່ໃຫ້ການ ອະນຸຍາດສຳຫລັບ ການແຕ່ງງານໃຫ້ຄົນເພດດຽວກັນ ລັດ Massachusetts ໄດ້ກາຍມາເປັນລັດທຳອິດ ທີ່ໄດ້ໃຫ້ການອະນຸມັດດັ່ງກ່າວ ໃນປີ 2004